Julius Yego

Julius Yego (født 1989) er en kenyansk friidrettsutøver som konkurrerer i spydkast. Han representerte landet sitt under Sommer-OL 2012 i London, der han ble nummer 10 i spydkast. Under VM i friidrett 2015 ble han Afrikas første verdensmester i spydkast.

 Idrettskarriere 
I 2006 ble han kenyansk juniormester i spydkast med et kast på 67 meter, som var kenyansk juniorrekord. Han vant sin første nasjonale tittel som 18-åring i 2008, og forsvarte tittelen i 2009 og 2010. 

Hans første internasjonale mesterskap var Afrikamesterskapet i friidrett 2010 i Nairobi i Kenya. Der kastet han 74,51 meter, og fikk bronse bak Ihab Abdelrahman El Sayed og Gerhardus Pienaar.Nairobi 2010 - Resultats by Category   , besøkt 26. august 2015 Han forbedret sin personlige rekord til 75,44 ved det kenyanske uttakningsstevnet foran Samveldelekene 2010.Standard Digital - Commonwealth Games trials fail to spark, besøkt 26. august 2015. Like bra gikk det ikke da han konkurrerte i Samveldelekene, her kastet han 69,60 meter som lengste kast, og endte på 7.-plass. 

I 2011 hadde han fortsatt ingen trener, fordi spydkast ikke er så populær idrettsgren i Kenya. Til tross for dette vant han for fjerde gang det kenyanske mesterskapet, og deltok videre ved Afrikalekene 2011. Der vant han spydkast, og ble Kenyas første utøver som vant spydkast i Afrikalekene. Han satte også ny kenyansk rekord med 78,34 meter.IAAF - Rare medals for Kenya as curtain falls on 10th All Africa Games, besøkt 26. august 2015. Paul Lagat hadde den forrige rekorden, på 78,20. Etter disse resultatene ga IAAF ham et 6 måneders stipend, for å trene sammen med svenske elitetrenere og -utøvere fram mot sommer-OL 2012.AllAfrica - Kenya: Yego Lands IAAF Scholarship to Train in Sweden, besøkt 26. august 2015. Han returnerte til Kenya i april 2012, etter bl.a. to måneder i Kuortane i Finland, og satte da ny kenyansk rekord med 79,95 meter. Dette oppfylte B-kvalifiseringskravet til OL. I juni vant han spydkast ved Afrikamesterskapet i friidrett 2012. I forkant av OL deltok han ved et stevne i Finnish Elite Games Series, der han forbedret den kenyanske rekorden til 81,12 meter.IAAF - Pitkämäki reaches season's best 84.90m, Torneus breaks Swedish Long Jump record in Kuortane, besøkt 26. august 2015. Han forbedret denne rekorden til 81,81 meter i kvalifiseringsrunden i OL, og nådde finalen der han endte på 12.-plass. 

Ved VM i friidrett 2013 i Moskva kom han på 4.-plass, igjen med ny nasjonal rekord, denne gangen på 85,40 meter. I 2014 vant han både Samveldelekene 2014 og Afrikamesterskapet i friidrett 2014. 

Ved VM i friidrett 2015 i Beijing ble han verdensmester i spydkast, og ble med det Afrikas første verdensmester i spydkast. Vinnerkastet hans var på 92,72 meter, han kom dermed på tredjeplass på IAAFs ranking over spydkastere med lengst kast i verden, bak Jan Železný og Aki Parviainen.IAAF - Top lists - All time - javeling throw men senior outdoor, besøkt 26. august 2015.

Han tok sølv under Sommer-OL 2016.

Han representerte landet sitt under Sommer-OL 2024 i Paris i spyd og kom på 5. plass i finalen.

 Referanser 

 Eksterne lenker 

  Profil hos All-Athletics 

Kategori:Kenyanske spydkastere
Kategori:Olympiske sølvmedaljevinnere for Kenya
Kategori:Olympiske sølvmedaljevinnere i spydkast
Kategori:Verdensmestere i friidrett for Kenya
Kategori:Afrikamestere i friidrett for Kenya
Kategori:Deltakere for Kenya under Afrikamesterskapet i friidrett 2010
Kategori:Deltakere for Kenya under Afrikamesterskapet i friidrett 2012
Kategori:Deltakere for Kenya under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Kenya under Afrikamesterskapet i friidrett 2014
Kategori:Deltakere for Kenya under VM i friidrett 2015
Kategori:Deltakere for Kenya under Sommer-OL 2016
Kategori:Friidrettsutøvere under Sommer-OL 2016
Kategori:Medaljevinnere under Sommer-OL 2016
Kategori:Deltakere for Kenya under VM i friidrett 2017
Kategori:Deltakere for Kenya under Afrikamesterskapet i friidrett 2018
Kategori:Deltakere for Kenya under Afrikalekene 2019
Kategori:Friidrettsutøvere under Afrikalekene 2019
Kategori:Deltakere for Kenya under VM i friidrett 2019
Kategori:Deltakere for Kenya under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Kenya under VM i friidrett 2022
Kategori:Deltakere for Kenya under Afrikamesterskapet i friidrett 2022
Kategori:Deltakere for Kenya under Afrikamesterskapet i friidrett 2024
Kategori:Deltakere for Kenya under Sommer-OL 2024
Kategori:Friidrettsutøvere under Sommer-OL 2024
Kategori:Friidrettsutøvere under Afrikalekene 2023